CELEX: 32003R0761
Language: sk
Date: 2003-04-30 00:00:00
Title: Nariadenie Komisie (ES) č. 761/2003 z 30. apríla 2003, ktorým sa povoľujú operácie na kontrolu súladu s obchodnými normami uplatniteľnými na čerstvé ovocie a zeleninu vykonané v Indii pred dovozom do spoločenstva

Dôležité právne oznámenie

|

32003R0761

Úradný vestník L 109 , 01/05/2003 S. 0007 - 0009

		Nariadenie Komisie (ES) č. 761/2003z 30. apríla 2003,ktorým sa povoľujú operácie na kontrolu súladu s obchodnými normami uplatniteľnými na čerstvé ovocie a zeleninu vykonané v Indii pred dovozom do spoločenstvaKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením Komisie (ES) č. 47/2003 [2], a najmä na jeho článok 10,keďže:(1) Článok 7 nariadenia Komisie (ES) č. 1148/2001 z 12. júna 2001 o kontrolách súladu s obchodnými normami uplatniteľnými na čerstvé ovocie a zeleninu [3], naposledy zmenené a doplnené nariadením (ES) č. 408/2003 [4], ustanovuje podmienky povolenia kontrolných operácií vykonaných niektorými tretími krajinami, ktoré o to požiadali pred dovozom do spoločenstva.(2) Indické úrady zaslali 31. decembra 2001 Komisii požiadavku o povolenie kontrolných operácií vykonaných riaditeľstvom marketingu a inšpekcie (RMI) pod zodpovednosťou marketingového poradcu pre poľnohospodárstvo (MPP) indického ministerstva poľnohospodárstva. Táto žiadosť uvádza, že RMI má potrebný personál, vybavenie a zariadenia na vykonanie kontrol, že používa metódy, ktoré sa rovnajú metódam uvedeným v článku 9 nariadenia (ES) č. 1148/2001, a že čerstvé ovocie a zelenina vyvezená z Indie do spoločenstva spĺňa buď obchodné normy spoločenstva, alebo normy aspoň rovnocenné týmto obchodným normám.(3) Informácie zaslané členskými štátmi Komisii preukazujú, že v období od roku 1997 do roku 2000 bol výskyt prípadov nesúladu s obchodnými normami v dovoze čerstvého ovocia a zeleniny z Indie relatívne nízky.(4) Zástupcovia indických inšpekčných orgánov sa pravidelne zúčastňovali v medzinárodnom úsilí na odsúhlasenie obchodných noriem pre ovocie a zeleninu v rámci pracovnej skupiny pre štandardizáciu produktov podliehajúcich skaze a rozvoj kvality Európskej hospodárskej komisie OSN (UNECE).(5) Kontroly súladu vykonané Indiou sa preto povolia s účinnosťou odo dňa zavedenia postupu administratívnej spolupráce ustanoveného článkom 7 ods. 8 nariadenia (ES) č. 1148/2001.(6) Opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,PRIJALA TOTO NARIADENIE:Článok 1Týmto sa v súlade s článkom 7 nariadenia (ES) č. 1148/2001 povoľujú kontroly súladu s obchodnými normami uplatniteľnými na čerstvé ovocie a zeleninu vykonané Indiou pred dovozom do spoločenstva.Článok 2Údaje o úradnom a inšpekčnom orgáne v Indii, na ktoré sa vzťahuje druhý pododsek článku 7 ods. 2 nariadenia (ES) č. 1148/2001, sú uvedené v prílohe I k tomuto nariadeniu.Článok 3Osvedčenia uvedené v druhom pododseku článku 7 ods. 3 nariadenia (ES) č. 1148/2001 vydané po kontrole uvedenej v článku 1 tohto nariadenia sa musia vyhotoviť na formulároch v súlade so vzorom ustanoveným v prílohe II k tomuto nariadeniu.Článok 4Toto nariadenie nadobúda účinnosť 20. deň po jeho uverejnení v Úradnom vestníku Európskej únie.Uplatňuje sa odo dňa uverejnenia oznámenia uvedeného v článku 7 ods. 8 nariadenia (ES) č. 1148/2001 o upevnení administratívnej spolupráce medzi spoločenstvom a Indiou v sérii C Úradného vestníka Európskej únie.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 30. apríla 2003Za KomisiuFranz Fischlerčlen Komisie[1] Ú. v. ES L 297, 21.11.1996, s. 1.[2] Ú. v. ES L 7, 11.1.2003, s. 64.[3] Ú. v. ES L 156, 13.6.2001, s. 9.[4] Ú. v. ES L 62, 6.3.2002, s. 8.--------------------------------------------------PRÍLOHA I- Úradný orgán uvedený v článku 7 ods. 2 nariadenia (ES) č. 1148/2001:Agricultural Marketing AdviserMinistry of Agriculture, Govt. of IndiaNH-IV, FaridabadIndiaTel.: (91-129) 241 65 68, 241 57 10; (91-11) 23 01 34 45Fax: (91-129) 241 65 68; (91-11) 23 01 34 45E-mail: pkagarwall123@hotmail.com- Inšpekčný orgán uvedený v článku 7 ods. 2 nariadenia (ES) č. 1148/2001:Directorate of Marketing and Inspection (DMI)Department of Agriculture and CooperationMinistry of Agriculture, Govt. of IndiaNH-IV, FaridabadIndiaTel.: (91-129) 241 65 68, 241 57 10Fax: (91-129) 241 65 68E-mail: dmifbd@agmark.nic.in--------------------------------------------------PRÍLOHA IIVzor osvedčenia uvedeného v článku 7 ods. 3 nariadenia (ES) č. 1148/2001+++++ TIFF +++++--------------------------------------------------